Bosna i Hercegovina

Federacija Bosne i Hercegovine

Unsko-sanski kanton

Općina Bosanska Krupa

Jedinstveni općinski organ uprave Općine Bosanska Krupa

**SMJERNICE ZA PODNOSICE PRIJAVA**

**na Javni poziv za raspodjelu sredstava za**

**podršku privrednim subjektima za 2020. godinu**

**Općina Bosanska Krupa**

Bosanska Krupa, mart 2020. godine

Sadržaj

[1. UVODNE NAPOMENE 3](#_Toc30666560)

[1.1. Uvod 3](#_Toc30666561)

[1.2. Ciljevi javnog konkursa 3](#_Toc30666562)

[1.3. Ciljna grupa i krajnji korisnici: 3](#_Toc30666563)

[1.4. Očekivani rezultati Grant sheme 4](#_Toc30666564)

[1.5. Iznos ukupnih sredstava za realizaciju projekta, iznos sufinansiranja po pojedinačnoj prijavi i izvori finansiranja aktivnosti 4](#_Toc30666565)

[1.6. Dinamika i način isplate poticajnih mjera: 4](#_Toc30666566)

[2. PRAVILA JAVNOG KONKURSA 5](#_Toc30666567)

[2.1. Prethodna provjera 5](#_Toc30666568)

[2.2. Kriteriji prihvatljivosti aplikanta 5](#_Toc30666569)

[2.3. Kategorije prihvatljivih i neprihvatljivih troškova 5](#_Toc30666570)

[2.4. Ocjena prijava 6](#_Toc30666571)

[2.5. Obavezni dokumenti 7](#_Toc30666572)

[3. NAČIN PODNOŠENJA PRIJAVE 8](#_Toc30666573)

[3.1. Prijavni obrazac 8](#_Toc30666574)

[3.2. Način podnošenja prijave 8](#_Toc30666575)

[4. DINAMIKA REALIZACIJE JAVNOG KONKURSA 9](#_Toc30666576)

[5. UGOVARANJE, REALIZACIJA PROJEKTA I IZVJEŠTAVANJE 9](#_Toc30666577)

# 1. UVODNE NAPOMENE

## 1.1. Uvod

Strateški ciljevi:

1. Generisana veća dodana vrijednost u privredi i poljoprivredi
2. Unaprijeđena kvaliteta društvenog života zajednice
3. Unaprijeđena kvaliteta komunalnih usluga i održivog upravljanja prirodnim resursima

Strateški fokusi:

1. Iskoristiti potencijale razvoja privrede i poljoprivrede i postići rast investicija i javnih prihoda
2. Iskoristiti postojeću društvenu i javnu infrastrukturu kako bi se poboljšala kvaliteta ponude društvenih sadržaja za mlade i ojačali kapaciteti lokalne zajednice za smanjenje rizika od katastrofa
3. Iskoristiti bogato prirodno nasljeđe i postojeću komunalnu infrastrukturu za dalji razvoj i unapređenje javnih i komunalnih usluga, i time postići veći stepen zaštite okoliša

 Strateški ciljevi ekonomskog razvoja:

1. Pobolјšano poslovno okruženje na području općine do 2020.
2. Osigurano prilagođavanje znanja i vještina potrebama tržišta rada i lokalnog razvoja do 2020.
3. Povećan plasman poljoprivrednih proizvoda na tržište do 2020.

## 1.2. Ciljevi javnog poziva

Opći cilj projekta je poboljšano poslovno okruženje te povećanje konkurentnosti domaćih privrednika na tržištu.

Specifični cilj programa je podrška privrednim subjektima – pravnim licima koja se bave proizvodnom djelatnosti, kroz sufinansiranje troškova nabavke mašina i opreme potrebne za pokretanje, proširenje, osavremenjivanje proizvodnje i unapređenje kvaliteta proizvoda, nabavke materijala za sanaciju, rekonstrukciju ili izgradnju proizvodnih objekata ili izvođenja radova na sanaciji, rekonstrukciji ili izgradnji proizvodnih objekata u svrhu povećanja stope zaposlenosti i jačanja poduzetničkog duha.

Raspodjela sredstava pod stavkom “Podrška privrednim subjektima” realiziraće se do 31. decembra 2020. godine.

## 1.3. Ciljna grupa i krajnji korisnici:

Ciljna skupina programa su postojeći privredni subjekti – pravna lica koja se bave proizvodnom djelatnošću (što dokazuju procentom prihoda ostvarenog od prodaje vlastitog proizvoda a koji mora biti minimalno 50% od ukupnog prihoda) sa poslovnim sjedištem u Bosanskoj Krupi.

Korisnici programa su privrednici općine Bosanska Krupa koji zbog proširenja djelatnosti osavremenjivanja proizvodnje i unapređenja kvaliteta proizvoda imaju potrebu za nabavkom mašina i opreme, odnosno potrebu nabavke materijala za sanaciju, rekonstrukciju ili izgradnju proizvodnih objekata ili izvođenja radova na sanaciji, rekonstrukciji ili izgradnji proizvodnih objekata ili izvođenja radova na sanaciji, rekonstrukciji ili izgradnji proizvodnih objekata.

Osim direktnih korisnika poticajnih sredstava zaposliće se najmanje jedno nezaposleno lice po privrednom subjektu, što se odražava na smanjenje nezaposlenosti i povećanje standarda življenja.

## 1.4. Očekivani rezultati Grant sheme

• Smanjenje broja nezaposlenih - zaposleno najmanje jedno lice po privrednom subjektu.

## 1.5. Iznos ukupnih sredstava za realizaciju projekta, iznos sufinansiranja po pojedinačnoj prijavi i izvori finansiranja aktivnosti

Ukupni fond za poticaje zapošljavanju iznosi 100.000 KM (ekonomski kod 615511 – Kapitalni transferi privatnim preduzećima i poduzetnicima – Podrška privrednim subjektima).

Ukoliko neki od privrednih subjekata kojem je odobrena podrška, odustane prije potpisivanja ugovora, Općina će potpisati ugovor sa aplikantom koji je sljedeći na listi po broju bodova.

## 1.6. Dinamika i način isplate poticajnih mjera:

Privrednim subjektima će se sredstva isplatiti u dva dijela i to:

* + 80% sredstava u roku od 7 dana od dana verifikacije dostavljene dokumentacije. Korisnik je dužan u roku od 7 dana od dana potpisivanja ugovora kao uslov za isplatu sredstava, dostaviti: predračune/ponude za mašine i opremu i/ili predračun/ponudu za nabavku materijala za građevinske radove te izjavu da će zaposliti nezaposleno lice poslije dana isplate prve tranše
	+ 20% sredstava u roku od 7 dana od dana verifikacije dostavljene dokumentacije. Za isplatu drugog dijela odobrenih sredstava korisnik je dužan dostaviti dokaze o kupovini mašina, opreme ili građevinskog materijala za građevinske radove koji su bili predmet granta (račun, uplatnica i izvod iz banke o plaćenom računu - original), Ugovor o izvođenju radova, okončanu situaciju, račune, uplatnice i izvod iz banke o plaćenom računu, dokaz o zapošljavanju novih radnika u skladu sa obavezama iz Ugovora (dokaz: kopija Ugovora o radu i JS3100 obrazac) i Izvještaj o realizaciji nabavke i financijskog učešća aplikanta u projektu.

Rok za dostavu dokumentacije za isplatu druge tranše je 30 dana od dana isplate prve tranše za nabavku mašina i opreme, odnosno 30 dana od dana okončanja građevinskih radova po ugovoru o izvođenju radova, odnosno 30 dana od dana izvršenja obaveza prema dobavljaču za nabavljeni materijal za izvođenje radova na sanaciji, rekonstrukciji ili izgradnji proizvodnih objekata.

NAPOMENA: Sredstva koja se nabavljaju kroz poticajne mjere moraju se u cjelosti platiti i postati potpuno vlasništvo aplikanta u toku trajanja projekta, a građevinski radovi završeni u skladu sa potpisanim ugovorom sa izvođačem radova.

Tim za implementaciju poticaja će raditi kontinuirani monitoring realizacije poticaja što je osim mjera predviđenih Ugovorom ujedno i mjera za preveniranje nenamjenskog trošenja sredstava i unapređenja rezultata poticaja.

## 2. PRAVILA JAVNOG KONKURSA

## 2.1. Prethodna provjera

Da bi prijave podnosioca bile uzete u razmatranje za finansijsku podršku u ovih poticajnih mjera MORAJU:

* biti dostavljene u datom roku
* biti podnesene u zadatom formatu
* sadržavati svu obaveznu dokumentaciju
* sva dokumentacija mora biti formalno-pravno ispravna

Svi aplikanti čije prijave uspješno prođu ovu provjeru biti će ocjenjeni u skladu sa kriterijima prihvatljivosti – eliminacijskim kriterijima.

## 2.2. Kriteriji prihvatljivosti aplikanta

a) eliminacioni kriteriji čije neispunjavanje diskvalificira aplikanta:

- da aplikant nije bio korisnik poticajnih sredstava u okviru javnog poziva/MEG projekat iz 2018. i 2019. godine;

- da je pravno lice upisano u sudski registar i registrirano sa poslovnim sjedištem u Bosanskoj Krupi gdje i obavlja djelatnost, prije raspisivanja javnog poziva;

- da je aplikant učestvuje u realizaciji predloženog projekta sa minimalno 20% od njegove ukupne finansijske vrijednosti;

- da će aplikant kroz realizaciju predloženog projekta zaposliti najmanje jedno nezaposleno lice po osnovu Ugovora o radu na puno radno vrijeme a čije trajanje ne može biti kraće od 6 (šest) mjeseci.

 - da je aplikant dostavio predračun/ponudu za nabavku mašina, opreme i/ili predračun/ponudu za nabavku materijala za izvođenje planiranih građevinskih radova ili ponudu/predračun za izvođenje radova na sanaciji, rekonstrukciji ili izgradnji poslovnih objekata

b) dodatni kriterij

- da se aplikant bavi proizvodnjom – drvna industrija,

- da je aplikant spreman učestvovati više od 20% od ukupne finansijske vrijednosti projekta,

- da je projekat od značaja za užu i širu zajednicu

## 2.3. Kategorije prihvatljivih i neprihvatljivih troškova

Troškovi koji se odnose na predloženi projekat moraju biti realni i prihvatljivi te nastali nakon potpisivanja ugovora sa korisnicima.

Prihvatljivi troškovi su:

- nabavka mašina i opreme za obavljanje registrirane djelatnosti

- nabavka materijala za izvođenje radova na sanaciji, rekonstrukciji ili izgradnji novih proizvodnih objekata

- izvođenje radova na sanaciji, rekonstrukciji ili izgradnji proizvodnih objekata

Neprihvatljivi troškovi su:

- troškovi nastali prije potpisivanja ugovora sa korisnicima

- nabavka repromaterijala

- troškovi obuke i ostali troškovi

Navedeno se odnosi kako na bespovratna sredstva koja su predmet ovog Javnog poziva tako i na sredstva koja kao sufinansiranje osigurava podnosilac Projektnog prijedloga.

## 2.4. Ocjena prijava

Bodovanje pristiglih aplikacija se vrši prema sljedećim kriterijima:

Pravna lica koja se bave proizvodnom djelatnosti:

|  |  |  |  |
| --- | --- | --- | --- |
| RB | Kriteriji | Bodovi | Maksimalan Broj bodova |
| 1 | Vrsta djelatnosti | Proizvodnja – drvna industrija | 25 | 25 |
| Proizvodnja – ostale industrije | 10 |
| 2 | Broj novih radnih mjesta kreiranih kroz realizaciju poticajnih sredstavaNapomena: Svi korisnici poticajnih sredstava su obavezni uposliti minimalno jednog radnika | 4 ili više | 20 | 20 |
| 3 | 15 |
| 2 | 10 |
| 1 | 5 |
| 3 | Vrsta Ugovora koji će biti potpisan sa novozaposlenim | Ugovor na neodređeno vrijeme sa svim zaposlenim | 15 | 15 |
| Kombinacija (ukoliko se zapošljava više osoba po različitim ugovorima) ugovora na neodređeno vrijeme i Ugovora na određeno vrijeme – period duži od obaveznog  | 10 |
| Ugovor na određeno vrijeme – na period duži od obaveznog (duže od 6 mjeseci) sa svim novozaposlenim | 5 |
| 4 | Učešće izvoza u ukupnom prihodu | Više od 75% | 10 | 10 |
| Više od 35%a manje ili jednako 75% | 5 |
| Više od 10% a manje ili jednako 35% | 3 |
| 5 | Finansijsko učešće aplikanta  | Više od 50% | 10 | 10 |
| Više od 35% a manje ili jednako 50% | 5 |
| Više od 20% a manje ili jednako 35% | 3 |
| 6. | Značaj realizacije projekta za užu i širu zajednicu (zapošljavanje ranjivih kategorija, unapređenje kvaliteta života u lokalnoj zajednici, proizvodnja deficitarnih proizvoda ili supstitucija uvoza, i sl)  | 0-20 | 20 |
| **Maksimalan broj bodova** | **100** |

## 2.5. Obavezni dokumenti

Uz prijavu na Javni poziv za poticajna sredstva za podršku privrednim subjektima aplikanti dostavljaju sljedeće:

* Važeće rješenje o upisu u sudski registar (ovjerena kopija)
* Dokaz o prijavljenim radnicima - lista uposlenih radnika izdana od Porezne uprave (original ili ovjerena kopija, ne stariji od mjesec dana)
* Predračun/ponudu za mašine, opremu, građevinski materijal, odnosno ponudu/predračun za izvođenje građevinskih radova koja je predmet nabavke (original, ovjerena fotokopija ili u slučaju slanja elektronskom poštom skeniran originalni dokument)
* ID broj (ovjerena fotokopija)
* Izjava o nepostojanju sukoba interesa i nesudjelovanju u koruptivnim radnjama
* Financijski izvještaji (bilans stanja i bilans uspjeha) za prethodnu godinu ovjereni od nadležne finansijsko informatičke agencije.

Ugovor između općinskog načelnika i korisnika poticaja zaključiće se najkasnije u roku 15 dana od dana objavljivanja konačne Odluke o odabiru korisnika poticajnih sredstava.

Korisnik poticajnih sredstava je u obavezi prije isplate prve tranše sredstava u roku od 7 dana od dana potpisivanja ugovora dostaviti:

* predračune/ponude za mašine i opremu i/ili predračun/ponudu za nabavku materijala za građevinske radove, ili ugovor za izvođenje radova na sanaciji, rekonstrukciji ili izgradnji poslovnih objekata
* izjavu da će uposliti nezaposleno lice poslije dana isplate prve tranše.

Za isplatu druge tranše sredstava u roku od 30 dana od dana isplate prve tranše za nabavku mašina i opreme, odnosno 30 dana od dana okončanja građevinskih radova po ugovoru o izvođenju radova, odnosno 30 dana od dana izvršenja obaveza prema dobavljaču za nabavljeni materijal za izvođenje radova na sanaciji, rekonstrukciji ili izgradnji proizvodnih objekata, kao dokaznu dokumentaciju o plaćanju, korisnik je dužan dostaviti :

* dokaze o kupovini mašina, opreme ili građevinskog materijala za građevinske radove koji su bili predmet granta (račun, uplatnica i izvod iz banke o plaćenom računu - original);
* Ugovor o izvođenju radova, okončanu situaciju, račune, uplatnice i izvod iz banke o plaćenom računu;
* dokaz o zapošljavanju novih radnika u skladu sa obavezama iz Ugovora (dokaz: ovjerena kopija Ugovora o radu i JS3100 obrasca) i
* izvještaj o realizaciji nabavke i finansijskom učešću aplikanta u projektu.

Korisnik je u obavezi 30 dana nakon uplate druge tranše dostaviti izvještaj o efektima poticajnih sredstava koji sadrži dokaze koji se odnose na unapređenje proizvodnje, ekonomske efekte i uticaj na radnu snagu te dokaz da je novozaposleni radnik odnosno radnici u radnom odnosu (dokaz: lista uposlenih radnika - dokument Porezne ispostave Bosanska Krupa ili obrazac JS 3100).

## 3. NAČIN PODNOŠENJA PRIJAVE

## 3.1. Prijavni obrazac

Podnosioci prijava koji apliciraju za sredstva poticaja prijave dostavljaju u formi koju propisuju ove Smjernice, uključujući i sve tražene priloge.

Format Prijavnog obrasca i Izjava je sastavni dio ovog dokumenta.

## 3.2. Način podnošenja prijave

Rok za podnošenje prijava na javni poziv je petnaest (15) dana od dana objavljivanja poziva na web stranici općine Bosanska Krupa www.opcinabosanskakrupa.ba i oglasnim pločama Općine Bosanska Krupa.

Javni poziv će se emitovati i u programu Radija Bosanska Krupa.

Prijave se dostavljaju u zatvorenoj koverti putem pošte ili direktno u Centru za pružanje usluga građanima Općine Bosanska Krupa na adresu:

**Općina Bosanska Krupa**

**ulica: Terzića bb**

**77000 Bosanska Krupa**

**sa naznakom:**

**„Prijava na Javni poziv za raspodjelu sredstava za podršku privrednim subjektima za 2020. godinu - Ne otvarati“.**

Tekst javnog poziva i potrebnih obrazaca svi zainteresirani mogu preuzeti na Info pultu Centra za pružanje usluga građanima (šalter sala) općine Bosanska Krupa svakim radnim danom od 7:30 do 16:00 sati, kao I na web stranici Općine Bosanska Krupa [www.opcinabosanskakrupa.ba](http://www.opcinabosanskakrupa.ba).

Neblagovremene I nepotpune prijave neće se uzeti u razmatranje.

## DINAMIKA REALIZACIJE JAVNOG KONKURSA

Predviđeni vremenski okvir za realizaciju aktivnosti je slijedeći:

|  |  |
| --- | --- |
| **Aktivnost** | **Planirani datum** |
| Objava javnog poziva | 6.3.2020. godine |
| Trajanje javnog poziva | 21.3.2020. |
| Objava rezultata | oko 30.3.2020. |
| Potpisivanje ugovora | oko 6.4.2020. |
| Isplata prve tranše | oko 20.4.2020. |
| Isplata druge tranše | zavisno od namjene poticaja |
| Terenske posjete aplikantima | april-juni 2020.  |
| Izvještaj aplikanta o efektima poticaja | krajni rok 31.1.2021. |

## 5. UGOVARANJE, REALIZACIJA PROJEKTA I IZVJEŠTAVANJE

Ugovorom će se pobliže definisati prava i obaveze između davaoca i korisnika poticaja.

Obrađivači: Projektni tim

1. Esma Hergić, koordinator \_\_\_\_\_\_\_\_\_\_\_\_\_\_
2. Azra Veladžić, član \_\_\_\_\_\_\_\_\_\_\_\_\_\_\_\_\_\_\_
3. Sadika Halitović, član \_\_\_\_\_\_\_\_\_\_\_\_\_\_\_\_\_
4. Aida Šertović, sekretar \_\_\_\_\_\_\_\_\_\_\_\_\_\_\_\_

 **OPĆINSKI NAČELNIK**

 **\_\_\_\_\_\_\_\_\_\_\_\_\_\_\_\_\_\_\_**

 **Armin Halitović**